કઠવાડા- દહેગામ પંથકમાં વીજળીના કડાકા સાથે થયેલા ભારે વરસાદના કારણે મોસમપુરા ગામે પ્રાથમિક શાળામાં વીજળી પડી હતી જેના કારણે શાળાના પાછળના ભાગે પાચં ફૂટ સુધીની તિરાડ પડી ગઈ હતી. સદનસીબે આ સમયે શાળામાં કોઈ નહોતું તેને કારણે કોઈ પણ પ્રકારની જાનહાનિ થઈ ન હતી. વીજળી પડી તેના થોડા સમય પહેલા શાળા છૂટી ગઈ હતી તેથી મોટી દુર્ઘટના ટળી હતી અને તંત્રએ રાહતનો શ્વાસ લીધો હતો. જોકે શાળાના ઓરડામાં નુકસાન થયું હતું જેના સમારકામ અંગે સંબંધિત અધિકારીને જાણ કરવામાં આવી હતી.